Bundesliga: RB Leipzig – egal acasă cu Werder, scor 1-1. Răsturnare de scor la Koln
Echipa germană RB Leipzig a încheiat sâmbătă, pe teren propriu, scor 1-1, cu formaţia Werder Bremen. Într-un alt meci al etapei a 33-a, FC Koln a învins cu 3-2 pe Union Berlin, în deplasare, după ce gazdele au fost conduse cu 2-0.
La Leipzig, oaspeţii au deschis scorul în minutul 36, prin autogolul lui Nicolas Seiwald, iar gazdele au egalat în minutul 61, prin Benjamin Sesko. Deşi Simakan şi Openda au trecut pe lângă golul victoriei pentru fiecare din cele două combatante, tabela a rămas neschimbată şi meciul s-a terminat 1-1
La Koln, berlinezii au condus cu 2-0 în minutul 19. Robin Knoche a marcat primul gol al meciului, în minutul 15, pentru ca Volland sa transforme un penalti în minutul 19 şi scorul devenea 2-0 pentru Union. FC Koln a marcat în minutul 45, prin Florian Kainz, care a transformat un penalti obţinut de Timo Hubers. Însă gazdele aveau nevoie de victorie pentru a mai rămâne în cărţile evitării retrogradării şi Steffen Tigges a egalat în minutul 87. Golul victoriei pentru gazde a venit în minutul 90+3, fiind înscris de Damion Downs.
În clasament, RB Leipzig e pe locul 4, cu 64 de puncte, în timp ce FC Koln e penultima, pe 17, cu 27 de puncte şi cu şanse de a intra la barajul pentru rămânerea în Bundesliga.
Rezultate înregistrate sâmbătă, în etapa a 33-a din Bundesliga:
RB Leipzig – Werder Bremen 1-1 (Sesko 61 / Seiwald 36 autogol);
Freiburg – Heidenheim 1-1 (Doan 29 / Sessa 38);
Borussia Monchengladbach – Eintracht Frankfurt 1-1 (Hack 9 / Ebimbe 35);
FC Koln – FC Union Berlin 3-2 (Kainz 45, Tigges 87, Downs 90+3 / Knoche 15, Volland 19).